

**ประกาศองค์การบริหารส่วนตำบลงิ้วราย**

**เรื่อง การสร้างขวัญกำลังใจ และการลงโทษแก่พนักงานในสังกัดองค์การบริหารส่วนตำบลงิ้วราย**

**ประจำปีงบประมาณ พ.ศ.๒๕๖๓**

**.......................................................**

ตามที่ องค์การบริหารส่วนตำบลงิ้วราย ได้ดำเนินการประเมินความพึงพอใจและแรงจูงใจบุคลากรในสังกัด โดยได้ประเมินจากพนักงานส่วนตำบล ลูกจ้างประจำ และพนักงานจ้างในสังกัดองค์การบริหารส่วนตำบลงิ้วราย ในด้านการบริหารงานตามนโยบายของผู้บริหาร การบริหารจัดการด้านทรัพยากรบุคคล การจัดสภาพแวดล้อมในการทำงาน และแรงจูงใจในการทำงาน ซึ่งแบบประเมินได้สอบถามความคิดเห็นในแง่มุมต่างๆ ในการทำงาน ประกอบด้วย ความคิดเห็นเกี่ยวกับงานในความรับผิดชอบ สภาพแวดล้อมในการทำงาน ค่าตอบแทนและสวัสดิการ โอกาสและความก้าวหน้าทางอาชีพในองค์กร ความพึงพอใจในการทำงานโดยรวมการฝึกอบรมตามสายงาน

จากการประเมินดังกล่าว จึงนำผลการประเมินมาสร้างแรงจูงใจและการลงโทษให้กับพนักงานส่วนตำบล ลูกจ้างประจำ และพนักงานจ้างในสังกัดองค์การบริหารส่วนตำบลงิ้วราย ประจำปีงบประมาณ พ.ศ.๒๕๖๓ ดังนี้

๑. มีการยกย่องชมเชยบุคลากรดีเด่นในด้านต่างๆ เช่น ด้านการทำงาน ด้านคุณธรรมจริยธรรม

๒. มีการมอบของรางวัลให้กับพนักงานดีเด่นที่ไม่เคยลา

๓. มีการมอบเงินช่วยเหลือพนักงานกรณีเจ็บป่วย และกรณีประสบภัยต่างๆ

๔. มีการมอบเงินช่วยเหลือ กรณี บิดา มารดา สามี ภรรยา และบุตร ของพนักงานเสียชีวิต

**การลงโทษ**

๑. มีการว่ากล่าว การตักเตือนด้วยวาจา

๒. มีการบันทึกชี้แจงเป็นลายลักษณ์อักษร


๓. มอบหมายงานอื่นให้ปฏิบัติ เนื่องจากกระทำความผิด

๔. มีการสั่งลงโทษกระทำผิดวินัยอย่างไม่ร้ายแรง

ดังนั้น จึงขอให้พนักงานส่วนตำบล ลูกจ้าง และพนักงานจ้าง ในสังกัดองค์การบริหารส่วนตำบล งิ้วราย ปฏิบัติตามอย่างเคร่งครัด

ทั้งนี้ ตั้งแต่วันที่ ๑ เดือน ตุลาคม พ.ศ.๒๕๖๒ เป็นต้นไป

ประกาศ ณ วันที่ ๗ เดือน ตุลาคม พ.ศ.๒๕๖๒



(นายสมัชชา ทองสิมา)

นายกองค์การบริหารส่วนตำบลงิ้วราย